section_heading: Šport
paragraph_text: Nogometno udruženje "Calcio Siena" je osnovana 1904., a potpuno zaživjela 1908. god. Nogometni klub AC Siena domaće utakmice igra na stadionu Artemio Franchi, a sudjelovao je na državnom prvenstvu Serie A (najviša razina talijanske nogometne lige) u sezoni 2003. – 2004., a trenutačno igra u Serie B. Najstarije sportsko društvo u Sieni je košarkaški klub Mens Sana Basket (također poznat po sponzorskom imenu Montepaschi Siena). On sudjeluje u talijanskoj prvoj ligi Lega Basket Serie A, i osvojio je državno prvenstvo u sezonama 2003. – 04., 2006. – 07., 2007. – 08. i 2008. – 09. Domaće utakmice igra u dvorani Palasport Mens Sana.